কনমেবল
দক্ষিণ আমেরিকান ফুটবল কনফেডারেন (স্পেনীয়: Confederación Sudamericana de Fútbol; পর্তুগিজ: Confederação Sul-Americana de Futebol), যা সাধারণ্যের কাছে কনমেবল নামেই সমধিক পরিচিত, হলো দক্ষিণ আমেরিকার প্রধান ক্রীড়া পরিচালনা পর্ষদ ও ফিফার ছয়টি মহাদেশীয় সংস্থার অন্যতম একটি। প্যারাগুয়ের লুকো এলাকায় এর সদর দফতর অবস্থিত। এর সভাপতি হিসেবে আছেন নিকোলাস লিওজ। কনমেবল দক্ষিণ আমেরিকার প্রধান ক্রীড়া প্রতিযোগিতাগুলো আয়োজন করে থাকে। কনমেবলের নিয়ন্ত্রণাধীন বিভিন্ন দেশের জাতীয় ফুটবল দলগুলো দশবার বিশ্বকাপ ফুটবল জয় করেছে। তন্মধ্যে - ব্রাজিল ৫বার, আর্জেন্টিনা ৩ বার ও উরুগুয়ে ২বার এ ট্রফি লাভ করে। এছাড়াও কনমেবলের ক্লাবগুলো ২২বার আন্তঃমহাদেশীয় কাপ এবং ৩বার ফিফা ক্লাব বিশ্বকাপ জয করে।ব্রাজিল সবচেয়ে বেশি ফিফা কনফেডারেশন্স কাপ জয় লাভ করে। অলিম্পিক গেমসে ব্রাজিল,আর্জেন্টিনা ও উরুগুয়ে ২বার স্বর্ণপদক লাভ করে। ১০ সদস্যবিশিষ্ট এ ফুটবল সংস্থাটি ফিফার সবচেয়ে ছোট্ট সংগঠন।